**A 36. sorszámú Gyógymasszőr megnevezésű szakképesítés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés azonosító száma: 54 726 04

1.2. Szakképesítés megnevezése: Gyógymasszőr

1.3. Iskolai rendszerű szakképzésben a szakképzési évfolyamok száma: 2

1.4. Iskolarendszeren kívüli szakképzésben az óraszám: 1080–1400

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: érettségi végzettség

2.1.2. Bemeneti kompetenciák: –

2.2. Szakmai előképzettség: –

2.3. Előírt gyakorlat: –

2.4. Egészségügyi alkalmassági követelmények: szükségesek

2.5. Pályaalkalmassági követelmények: nem szükségesek

2.6. Elméleti képzési idő aránya: 50%

2.7. Gyakorlati képzési idő aránya: 50%

2.8. Szintvizsga: –

2.9. Az iskolai rendszerű képzésben az összefüggő szakmai gyakorlat időtartama:

5 évfolyamos képzés esetén a 10. évfolyamot követően 140 óra, a 11. évfolyamot követően 140 óra

**3. PÁLYATÜKÖR**

3.1. A szakképesítéssel legjellemzőbben betölthető munkakör, munkakörök, foglalkozás, foglalkozások

|  |  |  |  |
| --- | --- | --- | --- |
|  | A | B | C |
|  | **FEOR száma** | **FEOR megnevezése** | **A szakképesítéssel betölthető munkakör(ök)** |
| 3.1.1. | 3332 | Fizioterápiás asszisztens, masszőr | Gyógymasszőr |
| 3.1.2. | Regeneráló balneoterápiás masszőr |
| 3.1.3. | Fürdősmasszőr |

3.2. A szakképesítés munkaterületének rövid leírása:

A gyógymasszőr egészségügyi intézményekben a szakorvos utasítására és felügyelete mellett, diagnózis alapján, gyógymasszázst, betegségspecifikus gyógymasszázst, nyirokmasszázst, passzív kimozgatást és reflexzóna masszázs. Csapatban dolgozva támogatja az orvos munkáját, együttműködik a gyógytornásszal, fizikoterápiás szakasszisztenssel a betegek (páciensek) gyógyulása, rehabilitációja és pihenése érdekében. Fürdőkben, wellness részlegeken fizikai közérzetjavító, frissítő masszázst nyújt, hidro– és balneoterápiás kezeléseket végez.

A szakképesítéssel rendelkező képes:

– betegmegfigyelést végezni

– állapotfelmérést végezni

– a csapat tagjaival szaknyelven kommunikálni

– a frissítő masszázs végzése során a svédmasszázs alapfogásait (simítás, gyúrás, dörzsölés, ütögetés, rezegtetés) alkalmazni különböző vivőanyagok (szappan, talcum, krém, olaj) használatával,

– a teljes test és az egyes testtájak masszírozásában a különleges masszázsfajtákat alkalmazni (Például zuhany alatti, hammam, cellulit, méz, csokoládé, szárazkefe és víz alatti vízsugár masszázs)

– aromaterápiás masszázst végezni

– a balneo– és hidroterápiás kezelésekben a különböző hőmérsékletű és kiterjedésű fürdőkkel végzett kezeléseket (pakolások göngyölések, lemosások, dörzsölések, hideg leöntések, öblítések, gyógyszeres, gyógynövényes fürdőkezelések, pezsgőfürdőt) végezni

– szénsavhó, szénsavgáz, szénsavas fürdő kezeléseket végezni

– hőlégkamra, gőzkamra, szauna kezelést végezni, és elvégzi a szaunamester feladatait (felöntés),

– iszapkezeléseket alkalmazni (előkészülni a különböző iszapkezelésekhez, iszapkompresszt, vödör és résziszapkezelést, iszapgöngyölést, mitigált iszapkezelést, parafangót kivitelezni, iszapkezelés utáni teendőket elvégezni

– súlyfürdő és trakciós kezeléseket végezni

– gyógyvizes ivókúrát alkalmazni

– elsősegélynyújtási feladatokat ellátni (sérülések ellátása, elektromos és hőártalom okozta balesetek megelőzése és ellátása, újraélesztés, vércukor és vérnyomás eltérések felismerése),

– a masszázshoz szükséges berendezéseket, vivőanyagokat (talcum, krém, olaj, szappan), eszközöket szakszerűen alkalmazni, kezelés után azokat tisztítani, fertőtleníteni,

– higiénés szabályokat betartani, különös tekintettel a biológiai kockázati tényezőkre,

– anatómiai–élettani és alapvető klinikai ismereteket a munkája során alkalmazni

– a csapat tagjaival szaknyelven kommunikálni

– a szakmai és etikai normákat betartani

– a tevékenységével kapcsolatos adminisztrációs feladatokat elvégezni,

– a munkája során használt szakkifejezéseket alkalmazni.

– betartani a munkavédelmi, környezetvédelmi, tűzvédelmi és érintésvédelmi szabályokat, előírásokat

– betegjogokat, betegbiztonságot betartani

– gyógymasszázst és betegségspecifikus gyógymasszázst alkalmazkezelőlap alapján felismeri a betegséget és az elméleti képzés során elsajátított reumatológiai, ortopédiai, traumatológiai betegségeket kezel

– szegmentmasszázst, végezni

– kötőszöveti masszázst, végezni

– perioszteális masszázst végezni

– nyirokmasszázst végezni

– passzív kimozgatást végezni

– munkájához kapcsolódó dokumentációkat vezetni

– betartani a higiénés, valamint környezetvédelmi és tűzvédelmi szabályokat, előírásokat

– egészségnevelési feladatokat ellátni,

– részt venni a rehabilitációban

– elsősegélyt nyújtani

– anatómiai, élettani, kórélettani, valamint klinikai ismereteket a munkája során alkalmazni

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés–ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 55 726 02 | Sportmasszőr | szakképesítés–ráépülés |
| 3.3.4. | 55 720 01 | Egészségügyi gyakorlatvezető | szakképesítés–ráépülés |
| 3.3.5. | 54 720 01 | Perioperatív asszisztens | azonos ágazat |
| 3.3.6. | 54 720 02 | Fogászati asszisztens | azonos ágazat |
| 3.3.7. | 54 720 03 | Gyógyszertári asszisztens | azonos ágazat |
| 3.3.8. | 54 723 01 | Gyakorló mentőápoló | azonos ágazat |
| 3.3.9. | 54 723 02 | Gyakorló ápoló | azonos ágazat |
| 3.3.10. | 54 723 03 | Gyakorló csecsemő és gyermekápoló | azonos ágazat |
| 3.3.11. | 54 725 02 | Audiológiai asszisztens és hallásakusztikus | azonos ágazat |
| 3.3.12. | 54 725 03 | Fizioterápiás asszisztens | azonos ágazat |
| 3.3.13. | 54 725 04 | Gyakorló klinikai laboratóriumi asszisztens | azonos ágazat |
| 3.3.14. | 54 725 05 | Gyakorló szövettani asszisztens | azonos ágazat |
| 3.3.15. | 54 725 06 | Kardiológiai és angiológiai szakasszisztens | azonos ágazat |
| 3.3.16. | 54 725 07 | Klinikai neurofiziológiai asszisztens | azonos ágazat |
| 3.3.17. | 54 725 09 | Radiográfiai asszisztens | azonos ágazat |
| 3.3.18. | 54 726 03 | Ergoterapeuta | azonos ágazat |
| 3.3.19. | 55 723 01 | Ápoló | azonos ágazat |
| 3.3.20. | 55 723 02 | Csecsemő és gyermekápoló | azonos ágazat |
| 3.3.21. | 55 723 11 | Mentőápoló | azonos ágazat |
| 3.3.22. | 55 725 11 | Klinikai fogászati higiénikus | azonos ágazat |
| 3.3.23. | 55 725 18 | Klinikai laboratóriumi szakasszisztens | azonos ágazat |
| 3.3.24. | 55 725 21 | Szövettani szakasszisztens | azonos ágazat |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 11110–16 | Egészségügyi alapismeretek |
| 4.4. | 11221–16 | Alapápolás |
| 4.5. | 11222–16 | Klinikumi ismeretek |
| 4.6. | 12051–16 | Masszázs elméleti alapjai I. |
| 4.7. | 12052–16 | Masszázs elméleti alapjai II. |
| 4.8. | 12053–16 | Fizioterápia I. |
| 4.9. | 12054–16 | Fizioterápia II. |
| 4.10. | 12055–16 | Regeneráló balneoterápiás masszázs |
| 4.11. | 11835–16 | Gyógymasszázs |
| 4.12. | 11498–12 | Foglalkoztatás I. (érettségire épülő képzések esetén) |
| 4.13. | 11499–12 | Foglalkoztatás II. |
| 4.14. | 11500–12 | Munkahelyi egészség és biztonság |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. alpontban előírt valamennyi modulzáró vizsga eredményes letétele, az előírt gyakorlatok igazolt teljesítése.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak–a szakképzési kerettantervben meghatározottak szerint – egyenértékűek az adott követelménymodulhoz tartozó modulzáró vizsga teljesítésével.

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 11110–16 | Egészségügyi alapismeretek | szóbeli |
| 5.2.4. | 11221–16 | Alapápolás | írásbeli és szóbeli |
| 5.2.5. | 11222–16 | Klinikumi ismeretek | írásbeli |
| 5.2.6. | 12051–16 | Masszázs elméleti alapjai I. | írásbeli |
| 5.2.7. | 12052–16 | Masszázs elméleti alapjai II. | írásbeli |
| 5.2.8. | 12053–16 | Fizioterápia I. | gyakorlati és szóbeli |
| 5.2.9. | 12054–16 | Fizioterápia II. | gyakorlati és szóbeli |
| 5.2.10. | 12055–16 | Regerenáló balneoterápiás masszázs | gyakorlati és szóbeli |
| 5.2.11. | 11835–16 | Gyógymasszázs | gyakorlati és szóbeli |
| 5.2.12. | 11498–12 | Foglalkoztatás I. (érettségire épülő képzések esetén) | írásbeli |
| 5.2.13. | 11499–12 | Foglalkoztatás II. | írásbeli |
| 5.2.14. | 11500–12 | Munkahelyi egészség és biztonság | írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább elégséges (2).

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A gyakorlati vizsgatevékenység vizsgafeladata csak akkor eredményes, ha a vizsgázó az A), B), C), vizsgafeladataiból külön–külön, legalább elégséges (2) szinten teljesít.

A) A vizsgafeladat megnevezése: Fizioterápia I., Alapfokú elsősegélynyújtás

A vizsgafeladat ismertetése: A feladatleírásban rögzített, szituációs feladatok alapján fizioterápiás ismeretek: iszappakolás vagy parafangó kezelés, szénsavfürdő, vízalatti vízsugármasszázs, súlyfürdő kezelések gyakorlati alkalmazása

A feladatleírásban rögzített, szituációs feladatok alapján alapfokú elsősegélynyújtás bemutatása

A vizsgafeladat időtartama: 30 perc

A gyakorlati vizsgatevékenység során az “A” vizsgafeladat értékelési súlyaránya: 10%

B) A vizsgafeladat megnevezése: Regeneráló és balneoterápiás masszázs

A vizsgafeladat ismertetése: A feladatleírásban rögzített, szituációs feladatok alapján fizikai közérzetjavító, frissítő (hammam, cellulit, méz, csokoládé, szárazkefe) masszázst alkalmaz

A vizsgafeladat időtartama: 20 perc

A gyakorlati vizsgatevékenység során az “B” vizsgafeladat értékelési súlyaránya 20%

C) A vizsgafeladat megnevezése:Gyógymasszázs

A vizsgafeladat ismertetése: A feladatleírásban rögzített, szituációs feladatok alapján orvosi utasításra, a diagnózisnak megfelelően reflexzóna masszázst, nyirokmasszázst, passzív kimozgatást, valamint gyógymasszázst és betegségspecifikus gyógymasszázst alkalmaz, az elméleti képzés során elsajátított reumatológiai, ortopédiai,traumatológiai betegségeket kezel.

A vizsgafeladat időtartama: 30 perc

A gyakorlati vizsgatevékenység során a “C” vizsgafeladat értékelési súlyaránya: 30%

A gyakorlati vizsgatevékenység, azaz az “A” “B” “C” vizsgafeladat értékelési súlyaránya, együttvéve: 60%

5.3.2. Központi írásbeli vizsgatevékenység

A vizsgafeladat megnevezése: –

A vizsgafeladat ismertetése: –

A vizsgafeladat időtartama: –

A vizsgafeladat értékelési súlyaránya: –

5.3.3. Szóbeli vizsgatevékenység

A vizsgafeladat megnevezése: Komplex szakmai feladatok

A vizsgafeladat ismertetése: A szóbeli vizsgatevékenység központilag összeállított vizsgakérdései a 4. Szakmai követelmények fejezetben szereplő szakmai követelménymodulok témaköreit tartalmazzák.

A) A vizsgafeladat megnevezése: Masszázs elméleti alapjai I. (anatómia és élettan, ortopédia, traumatológia, reumatológia, bőrgyógyászat, ideggyógyászat), és Egészségügyi alapismeretek (szakmai jogi és etikai ismeretek, népegészségügy, egészségfejlesztés, kommunikáció témakörei)

A vizsgafeladat időtartama: 15 perc

A szóbeli vizsgatevékenység során az “A” vizsgafeladat értékelési súlyaránya: 5%

B) A vizsgafeladat megnevezése: Regeneráló balneoterápiás masszázs elmélet, Fizioterápia I. elmélet

A vizsgafeladat időtartama: 15 perc

A szóbeli vizsgatevékenység során az “B” vizsgafeladat értékelési súlyaránya: 5%

C) A vizsgafeladat megnevezése: Masszázs elméleti alapjai II. (anatómia és élettan, ortopédia, traumatológia, reumatológia, bőrgyógyászat, ideggyógyászat) és Klinikumi ismeretek (anatómia–élettan, sebészet, belgyógyászat, általános kórtan, mikrobiológia–járványtan, gyógyszertani–, diagnosztikai–, és terápiás alapismeretek)

A vizsgafeladat időtartama: 20 perc

A szóbeli vizsgatevékenység során az “C” vizsgafeladat értékelési súlyaránya: 15%

D) A vizsgafeladat megnevezése: Gyógymasszázs elmélet és Fizioterápia II. elmélet

A vizsgafeladat időtartama: 20 perc

A szóbeli vizsgatevékenység során az “D” vizsgafeladat értékelési súlyaránya: 15%

Felkészülési idő: összesen 30 perc

A szóbeli vizsgatevékenység vizsgafeladat értékelési súlyaránya, együttvéve: 40 %

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítéssel kapcsolatos előírások az állami szakképzési és felnőttképzési szerv http://www.nive.hu/ című weblapján érhetők el a Szak– és Felnőttképzés Vizsgák menüpontban

5.5. A szakmai vizsga értékelésének a szakmai vizsgaszabályzattól eltérő szempontjai:

5.5.1. A szóbeli vizsgatevékenység csak akkor kezdhető meg, ha a gyakorlati vizsgatevékenység mindhárom – A), B), C) – vizsgafeladata eredményes.

5.5.2. A szóbeli vizsgatevékenység vizsgafeladata csak akkor eredményes, ha a szóbeli vizsgatevékenység mind a – A), B), C), D) – vizsgafeladata külön–külön legalább elégséges (2) osztályzatú.

5.5.3. Sikertelen a komplex szakmai vizsga, ha annak bármelyik vizsgatevékenységéhez rendelt vizsgafeladatainak részeredménye (Gyakorlati: A), B), C); Szóbeli: A), B), C), D)) elégtelen.

**6. ESZKÖZ– ÉS FELSZERELÉSI JEGYZÉK**

|  |  |
| --- | --- |
|  | **A** |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz– és felszerelési jegyzék** |
| 6.2. | Ágy melletti diagnosztikus eszközök, |
| 6.3. | Alapápolási eszközök (bútorzat, textíliák, fém–, üveg–, műanyag– és gumi eszközök) |
| 6.4. | Ápolási szimulációs fantomok |
| 6.5 | Ápolási torzók, mulageok |
| 6.6. | Beavatkozások, vizsgálatok eszközei |
| 6.7. | Diagnosztikai eszközök, berendezések (RR mérő, vércukormérő,  személymérleg testmagasság mérővel, stopperóra) |
| 6.8. | Dokumentációs formanyomtatványok |
| 6.9 | Dokumentálás és archiválás eszközei: számítógép, nyomtató, medikai egészségügyi cél rendszerprogramokkal |
| 6.10. | Egyszer használatos steril eszközök |
| 6.11. | EKG (12 csatornás) |
| 6.12. | Elméleti oktatáshoz és a demonstrációs gyakorlatokhoz megfelelően  felszerelt oktatóhelyiség |
| 6.13. | Első ellátás, elsősegélynyújtás eszközei |
| 6.14. | Fertőtlenítéshez, sterilizáláshoz használt eszközök, fertőtlenítőszerek, csomagolóanyagok |
| 6.15. | Gyógyászati segédeszközök, kényelmi eszközök |
| 6.16. | Gyógyszerelés eszközei |
| 6.17. | Kötszer kocsi, sebellátáshoz szükséges kézi műszerekkel, egyszer  használatos eszközök, anyagok |
| 6.18. | Kötszerek, rögzítő eszközök |
| 6.19. | “Kocsik”: ágyazó, előkészítő |
| 6.20. | Légútbiztosítás eszközei |
| 6.21. | Mérőműszerek |
| 6.22. | Mozgást segítő eszközök |
| 6.23. | Oktatástechnikai eszközök (tábla, projektor, számítógép) |
| 6.24. | Orvosi műszerek – kézi műszerek |
| 6.25. | Reanimáció eszközei, Újraélesztő fantom |
| 6.26. | Veszélyes hulladékok tárolásához szükséges eszközök |
| 6.27. | Masszőrágy |
| 6.28. | Masszőrszék |
| 6.29. | Kényelmi eszközök (has–henger–ékpárna) |
| 6.30. | Csontváz |
| 6.31. | Ambu MAN–I torzó, CPR gyakorlására |
| 6.32. | Elsősegélynyújtás eszközei |
| 6.33. | Oktatási eszközök |
| 6.34. | Egészségügyi textíliák |
| 6.35. | Fertőtlenítőszerek és eszközök |
| 6.36. | Fizioterápia eszközei (szénsavfürdő, vízalatti vízsugármasszázs, iszappakolás vagy parafangó kezelés, súlyfürdő) |
| 6.37. | Száraz trakciós készülékek; Gerincnyújtó gravitációs pad (ún. denevérágy) |
| 6.38. | Oktatástechnikai eszközökkel felszerelt szaktanterem/demonstrációs terem |
| 6.39. | Alapvető ápolási és kényelmi eszközök, berendezések |
| 6.40. | Dokumentációk, informatikai berendezések (hardver és szoftver, valamint perifériák) |
| 6.41. | A betegmegfigyelés eszközei és műszerei |
| 6.42. | Egyszerűbb diagnosztikus és terápiás beavatkozáshoz szükséges eszközök, felszerelések, fantomok |

**7. EGYEBEK**

7.1 A szakmai vizsgabizottságban való részvételre kijelölt szakmai szervezet:

Magyar Egészségügyi Szakdolgozói Kamara